Вардар (Стамен Панчев)
Откак затекъл Вардар тук,
и много е вода изтекла.
И много, много кръв към юг
водата буйна му е влекла.

Жестоко робство с векове
в забрава минало потули,
край неговите брегове
срути Крал Марковите кули.

От незапомнено ощ време
река свещенна той е бил
и е за българското племе:

свободен, винаги свободен
с мечти за волност е крепил
и ще крепи духът народен.

Стихотворения на Стамен Панчев